Vógólán édí, mína bəfada; kə́ə́gə alɔ́ ǎ ndâ bod Ísraɛ̂l: tóán vógolo; ǎ ndâ bod ǹkúkúmá ! Mínā mī ngábə yəan tsíg ńtōl á sósōō, á kə̄ kwī ńdɔ mǐ ngávəŋan olám á Mitspa, ai avɔ́d yā á ngábə́ ńyǎn á Tabor, 2bəháídɛn bə́ ngáfág édɔ̄ŋ ébé. Ńdɔ̄ hḿ maa mǎyī bɔ́ ndə́gələ bə́sə. 3Mə mayəm Éfraím, Ísraɛ̂l ǎ sɔ̄lɔ́ kig ma; ǎ Éfraím, o ngābɔ eyə́gán abuí mam mə́ mvid, ńdɔ̄ Ísraɛ̂l a ngábəgə eboe étēde. 4Mim̀bɔán myábán myǎkaman ai bɔ̌ naa bə́ dúgan ábə Zambá wabán, amú ǹsísīm ébamba wávə̄bələ ábə̄ bɔ́. Bâyə̌m kig Ǹtondôbə. 5Məbún mə́ Ísraɛ̂l mâbɔɔlɔ nyé ábē. Ísraɛ̂l bân Éfraím bâku m̀bəg évǔs dzábán, éyə̄ fə̄ Yúda nyé ǎ ku nálā dzam də́dā. 6Bâkə bádzə̄ŋ Ńtondôbə ai míńtómbá myábán ai nyag dzábán, hədá təge nyé yēn: a kódo yǎ ábə̄ bɔ́. 7Bə́ ngádaŋ Ǹtondôbə é ngām yǎ á yād, bə́ ngábyé bɔ́n bə́ ngobinda, ńdɔ hḿ, ńtsam mam a yi bɔ́ min ai elíg dzábán.